มะม่วงหิมพานต์ กับสรรพคุณน่ารู้
มะม่วงหิมพานต์สมัยก่อนนิยมปลูกในประเทศไทยเฉพาะถิ่นทางภาคใต้เท่านั้น, ปัจจุบันมีปลูกทั่วไปเกือบทุกพื้นที่ ,โดยเฉพาะทางภาคตะวันออกเฉียงเหนือ, ซึ่งมะม่วงดังกล่าวมีชื่อวิทยาศาสตร์คือ ,ANACARDIUM OCCIDENTALE LINN., อยู่ในวงศ์ ANACAR-DIACEAE มีลักษณะทางพฤกษศาสตร์เป็นไม้ยืนต้น สูงประมาณ 8-10 เมตร ใบเดี่ยวออกเรียงสลับหนาแน่นที่ปลายยอด เนื้อใบค่อนข้างหนาและแข็ง ใบเป็นรูปรีหรือรูปไข่กลับ ปลายใบมนโคนใบสอบ ใบแก่สีเขียวสด, ยอดอ่อนสีของใบจะเป็นสีนํ้าตาลแดงชัดเจน,ดอก, ออกเป็นช่อที่ปลายยอด แต่ละช่อประกอบด้วยดอกย่อยจำนวนมาก มีกลีบเลี้ยงขนาดเล็กสีเขียว ดอกโคนเชื่อมติดกัน ปลายแยกเป็นกลีบดอก 5 กลีบ มีเกสรตัวผู้จำนวนมาก ,ดอกเป็นสีเหลืองนวล มีกลิ่นหอมอ่อนมาก, หลังดอกร่วงจะติดผล ,ผล, รูปทรงกลมคล้ายผลชมพู่ ติดผลเป็นพวง 3-5 ผลห้อยลง ,ผลอ่อนเป็นสีเขียว, ,เมื่อผลสุกเป็นสีแดงอมส้ม เมล็ดเหมือนกับเมล็ดถั่ว งอกติดอยู่บริเวณก้นผล มีเปลือกสีนํ้าตาลเข้มหุ้มเมล็ดอยู่ มีดอกและติดผลตลอดทั้งปี ขยายพันธุ์ด้วยเมล็ดและตอนกิ่ง,สรรพคุณทางสมุนไพร, เมล็ดแก่คั่วสุกกินแก้กลากเกลื้อนและทำให้เนื้อชาบริเวณที่เป็นโรคเรื้อน ยางกัดทำลายเนื้อที่เป็นไตแข็ง เช่น ตาปลาและหูดจึงนิยมใช้ยางกัดหูด น้ำมันสกัดจากเมล็ด มะม่วงหิมพานต์ ใช้รักษากลากเกลื้อน โรคผิวหนังได้ดีมาก ,ในยุคสมัยก่อนเอายางที่กรีดจากเมล็ดสดทาบริเวณที่สักตามร่างกายที่ผู้สักต้องการลบรอยสักออก โดยทาบางๆวันละครั้ง หากทามากยางจะกัดแรงจนเป็นแผลต้องทาบางมากและทาประมาณ 5 วันครั้ง รอยสักตามร่างกายที่ต้องการลบออกจะค่อยๆดีขึ้น,ปัจจุบันมีต้นแท้ขายที่, ตลาดนัดไม้ดอกไม้ประดับ สวนจตุจักร ทุกวันพุธ-พฤหัสฯ หลายแผงหลายเจ้า ส่วนใหญ่จะอยู่ที่ขนาดของต้น ผู้ซื้อต้นไปปลูกจึงต้องเดินสอบถามและดูความแข็งแรงของต้นก่อนตัดสินใจซื้อไปปลูกครับ.,นายเกษตร
เมล็ดแก่คั่วสุกกินแก้กลากเกลื้อนและทำให้เนื้อชาบริเวณที่เป็นโรคเรื้อน ยางกัดทำลายเนื้อที่เป็นไตแข็ง เช่น ตาปลาและหูดจึงนิยมใช้ยางกัดหูด น้ำมันสกัดจากเมล็ด มะม่วงหิมพานต์ใช้รักษากลากเกลื้อน
มะม่วงหิมพานต์,เกษตรกรบนแผ่นกระดาษ,นายเกษตร,โรคเรื้อน,กลากเกลื้อน